b"\n_START_ARTICLE_\nKeke Palmer\n_START_SECTION_\nZgodnje \xc5\xbeivljenje in za\xc4\x8detek kariere\n_START_PARAGRAPH_\nKeke Palmer se je kot Lauren Keyana Palmer rodila 26. avgusta 1993 v Harveyju, Illinois, Zdru\xc5\xbeene dr\xc5\xbeave Amerike. Njen o\xc4\x8de Larry dela v neki poliuretanski firmi, njena mama Sharon pa je u\xc4\x8diteljica na srednji \xc5\xa1oli, kjer dela z du\xc5\xa1evno prizadetimi otroci. Pri devetih letih je od\xc5\xa1la na avdicijo za vlogo v gledali\xc5\xa1ki igri Levji kralj. Kljub temu, da je ni dobila, se je z dru\xc5\xbeino preselila v Los Angeles, da je lahko delala na za\xc4\x8detkih svoje igralske kariere.\n_START_SECTION_\nIgranje\n_START_PARAGRAPH_\nKeke Palmer je s svojo igralsko kariero za\xc4\x8dela leta 2004 pri enajstih letih, ko je igrala v filmih Volnena kapa in Brivnica 2 ter v televizijskih serijah Cold Case in Strong Medicine, nadaljevala pa jo je leta 2005 v filmih Keke & Jamal in Knights of the South Bronx ter v televizijskih serijah Second Time Around, Zakon in red: Enota za posebne primere in ER._NEWLINE_Leta 2006 se pojavi v filmih Mala Akeelah in Madeino dru\xc5\xbeinsko sre\xc4\x8danje, leta 2007 v filmih Jump In! in \xc4\x8cistilec trupel ter v televizijskih serijah Tyler Perry's House of Payne in Just Jordan, leta 2008 pa v filmih The Longshots in Unstable Fables: Tortoise vs. Hare, za\xc4\x8dela pa je tudi s snemanjem televizijske serije True Jackson, VP, kjer ima glavno vlogo. Televizijsko serijo snema \xc5\xa1e danes._NEWLINE_Leta 2009 je igrala v filmih Shrink in Testing True (True Jackson TV Movie), pojavila pa se je tudi v televizijskih serijah Cribs in BET Awards, leta 2011 pa jo bomo lahko videli v filmu Oreo, kjer bo imela glavno vlogo.\n_START_SECTION_\nGlasba\n_START_PARAGRAPH_\nSvojo glasbeno kariero je Keke Palmer za\xc4\x8dela leta 2006, ko je za\xc4\x8dela snemati soundtracke. Tistega leta je posnela dva in sicer za filma No\xc4\x8d v muzeju in Mala Akeelah. Tudi naslovna pesem za televizijsko serijo True Jackson, VP_NEWLINE_\xc5\xbde leta 2007 je posnela svoj prvi EP, ki ga je poimenovala\xc2\xa0\xc2\xbbKeke Palmer\xc2\xab. Istega leta je posnela soundtracka za DisneyMania 5 in Jump In!, iz\xc5\xa1el pa je tudi njen prvi glasbeni album z naslovom So Uncool. Iz\xc5\xa1el je natanko na 18. september._NEWLINE_V letu 2008 je posnela soundtrack za DisneyManio 6, trenutno pa dela na novem albumu, ki naj bi iz\xc5\xa1el spomladi letos.\n_START_SECTION_\nModno oblikovanje\n_START_PARAGRAPH_\nV juliju 2009 je Keke Palmer oblikovala svojo prvo linijo obla\xc4\x8dil, sestavljeno predvsem iz majic, hla\xc4\x8d, raznih oblek in podobno, vse pa je stalo pod 14$. Linijo je poimenovala True Jackson Clothing Line for Walmart."